বাংলা ভাষা
১৯৫১–৫২ সালে পূর্ব পাকিস্তানে বাঙালি জনগণের প্রবল ভাষা সচেতনতার ফলস্বরূপ বাংলা ভাষা আন্দোলন নামক একটি ভাষা আন্দোলন গড়ে ওঠে। এই আন্দোলনে পাকিস্তান সরকারের নিকট বাংলা ভাষার সরকারি স্বীকৃতি দাবি করা হয়। ১৯৫২ খ্রিস্টাব্দে ২১শে ফেব্রুয়ারি ঢাকা বিশ্ববিদ্যালয় চত্বরে বহু ছাত্র ও রাজনৈতিক কর্মী নিহত হন। বাংলাদেশে প্রতি বছর ২১শে ফেব্রুয়ারি ভাষা আন্দোলন দিবস পালিত হয়। ১৯৯৯ খ্রিস্টাব্দের ১৭ই নভেম্বর ইউনেস্কো এই দিনটিকে আন্তর্জাতিক মাতৃভাষা দিবসের মর্যাদা প্রদান করে।
ইউরোপীয় ভাষা দিবস
ইউরোপীয় ভাষা দিবস ২৬ সেপ্টেম্বর তারিখে সমগ্র বিশ্ব ব্যাপী পালিত হয়। বিশ্বব্যাপী ইউরোপীয় ভাষার চর্চা ও গবেষণায় উদ্বুদ্ধ করা ও ছড়িয়ে দেয়ার অভিপ্রায়ে ২০০১ সালে ইউরোপীয় ভাষা বর্ষ সমাপ্তের পর ঐ বছরেরই ৬ ডিসেম্বর তারিখে কাউন্সিল অব ইউরোপ এই দিবসটি পালনের জন্য প্রস্তাবনা আনে যা পরবর্তীতে কাউন্সিল অব ইউরোপ ও ইউরোপীয় ইউনিয়ন - এই দুই সংস্থার যৌথ সম্মতিতে গৃহীত ও পালিত হয়।